CELEX: 22014D0809
Language: et
Date: 2014-10-23 00:00:00
Title: 2014/809/EL: AKV-ELi suursaadikute komitee otsus nr 3/2014, 23. oktoober 2014 , põllumajanduse ja maapiirkondadega seotud koostöö tehnilise keskuse direktori ametiaja pikendamise kohta

19.11.2014   
            
            
               ET
            
            
               Euroopa Liidu Teataja
            
            
               L 332/49
            
         AKV-ELi SUURSAADIKUTE KOMITEE OTSUS nr 3/2014,
   23. oktoober 2014,
   põllumajanduse ja maapiirkondadega seotud koostöö tehnilise keskuse direktori ametiaja pikendamise kohta
   
      (2014/809/EL)
   
   AKV-ELi SUURSAADIKUTE KOMITEE,
   võttes arvesse ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel 23. juunil 2000. aastal Cotonous alla kirjutatud partnerluslepingut, (1) mida muudeti esimest korda 25. juunil 2005 Luxembourgis (2) ja teist korda 22. juunil 2010 Ouagadougous, (3) eriti selle III lisa artikli 3 lõiget 5,
   võttes arvesse AKV-ELi suursaadikute komitee 7. novembri 2013. aasta otsust nr 5/2013 põllumajanduse ja maapiirkondadega seotud koostöö tehnilise keskuse põhikirja kohta, (4) eelkõige põhikirja artikli 7 lõiget 1,
   ning arvestades järgmist:
   
               (1)
            
            
               AKV-ELi suursaadikute komitee nimetas oma 19. märtsi 2010. aasta otsusega nr 2/2010 põllumajanduse ja maapiirkondadega seotud koostöö tehnilise keskuse direktori ametikohale Michael HAILU viie aasta pikkuseks ametiajaks, mis lõppeb 28. veebruaril 2015.
            
         
               (2)
            
            
               Vastavalt põllumajanduse ja maapiirkondadega seotud koostöö tehnilise keskuse põhikirja artikli 7 lõikele 1 võib suursaadikute komitee pärast haldusnõukogult direktori väljapaistvate tulemuste põhjal antud soovituse saamist pikendada direktori ametiaega erandjuhtudel maksimaalselt viieks aastaks.
            
         
               (3)
            
            
               Põllumajanduse ja maapiirkondadega seotud koostöö tehnilise keskuse haldusnõukogu soovitas 3. aprillil 2014 pikendada Michael HAILU ametiaega.
            
         
               (4)
            
            
               AKV ministrite nõukogu kiitis oma 16.–18. juunil 2014. aastal toimunud istungjärgul heaks direktori lepingu pikendamise teiseks ametiajaks, viie aasta võrra.
            
         
               (5)
            
            
               Seetõttu tuleks Michael HAILU ametiaega pikendada viie aasta võrra,
            
         ON VASTU VÕTNUD KÄESOLEVA OTSUSE:
   Ainus artikkel
   Ilma et see piiraks edaspidiseid otsuseid, mida komiteel võidakse tema pädevuse kohaselt paluda teha, pikendatakse Michael HAILU (Etioopia) ametiaega põllumajanduse ja maapiirkondadega seotud koostöö tehnilise keskuse direktori kohal ajavahemikuks 1. märtsist 2015 kuni 29. veebruarini 2020.
   
      Brüssel, 23. oktoober 2014
      
         
            AKV-ELi suursaadikute komitee nimel
         
         
            eesistuja
         
         S. SANNINO
      
   
   
      (1)  EÜT L 317, 15.12.2000, lk 3.
   
      (2)  Leping, millega muudetakse partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud Cotonous 23. juunil 2000 (ELT L 209, 11.8.2005, lk 27).
   
      (3)  Leping, millega muudetakse teist korda partnerluslepingut ühelt poolt Aafrika, Kariibi mere ja Vaikse ookeani piirkonna riikide rühma ning teiselt poolt Euroopa Ühenduse ja selle liikmesriikide vahel, millele on alla kirjutatud 23. juunil 2000 Cotonous ja mida on muudetud esimest korda 25. juunil 2005 Luxembourgis (ELT L 287, 4.11.2010, lk 3).
   
      (4)  ELT L 309, 19.11.2013, lk 50.